2022 m. LFF II lyga

**2022 m. LFF II lyga** – trečiosios pakopos futbolo pirmenybės, vykusios Lietuvoje 2022 m. balandį–lapkritį. Vieningoje lygoje rungtyniavo 18 ekipų (mažiausias dalyvių skaičius lygoje nuo 1996 m.).

2021 m. gruodžio 7 d. LFF VK posėdyje priimtas sprendimas, kad aikštėje II lygos rungtynių metu būtų mažiausiai po 8 žaidėjus lietuvius. Taip pat buvo padidintas legionierių registracijos mokestis – kiekvienas legionierius bus apmokestinamas 750 eurų.

## Licencijavimas

Pradinis sezono įvykis – licencijavimas buvo paskelbtas 2021 m. lapkričio 18 d., registracija vyko iki 2021 m. gruodžio 15 d. 2021 m. gruodį paraiškas licencijuotis į numatytas 16 vietų pateikė 20 komandų – 12 klubų ir 8 dublerinės-dukterinės ekipos:
* Praėjusio sezono II lygos dalyviai: FK Šilutė, FK Sveikata, FK Viltis, FK Utenis, FK Saned, Klaipėdos FM, FM Ateitis, FM Fortūna klubai ir DFK Dainava B, BFA B, Nevėžis B, Žalgiris C, Hegelmann B, Kauno Žalgiris C, Džiugas B dublerinės-dukterinės ekipos;
* Praėjusio sezono III lygoje žaidę: FK Tauras (KAFF-MAFF zonos nugalėtojai), FSK Radviliškis (ŠAFF zonos nugalėtojai), FK Dembava (II vieta PAFF zonoje);
* Praėjusiame sezone nedalyvavusi: Jonava B;
* Naujai suburta: FK Transekspedicija (FK Transinvest).

Į numatytas 16 vietų Pirmoje lygoje iš II lygos turėjo pakilti 4 komandos. Į jas sėkmingai licencijavosi šios II lygos komandos: FK Ekranas (2020), Be1 NFA, FK Garliava, SG-FA Šiauliai B. Prašymo licencijai nepateikė pernai II lygoje dalyvavęs FK Panerys (2017). Licencijavimo komiteto posėdis dėl LFF II lygos licencijų suteikimo vyko 2022 m. vasario 18 d.

Galutinį sprendimą dėl klubų teisės žaisti II lygoje 2022 m. vasario 18 d. priėmė LFF licencijavimosi komitetas. Apeliacinis posėdis vyko vasario 25 d. 2022 m. vasario 10 d. paaiškėjo galutinis A lygos dalyvių sąrašas. A lygos dublerinės komandos privalo žaisti ne žemesnėje nei II lygoje, tokiu būdu Džiugas B, Hegelmann B ir Jonava B automatiškai užsitikrino vietas II lygoje. 2022 m. vasario 18 d. LFF iškart išdavė 14 II lygos licencijų: FK Šilutė, FK Sveikata, FK Viltis, FK Saned, Klaipėdos FM, FM Ateitis, FM Fortūna, Žalgiris C, Kauno Žalgiris C, FK Tauras, FK Transinvest, 3 jau minėtos B komandos.

Po apeliacijų vasario 25 d. licencija išduota FK Uteniui ir DFK Dainava B. Be licencijos likęs FSK Radviliškis padavė prašymą dalyvauti išimties tvarka – jo prašymas buvo patenkintas, tačiau pritaikyta 3 taškų nuobauda.

Po LFF Nepaprastųjų atvejų komiteto posėdžio vasario 28 d. buvo priimtas sprendimas, kad I lygoje bus 16 komandų, todėl Sūduva B ir Kauno Žalgiris B žais II lygoje, tokiu būdu įgyvendinant šių komandų iškritimą sportiniu pagrindu. Taip pat tai reiškė, kad Kauno Žalgiris C neteko galimybės žaisti II lygoje. Galutinis II dalyvių skaičius – 18 komandų. Be licencijų liko FK Dembava, BFA B, Nevėžis B.

2022 m. II lygoje licencijuota 18 ekipų.

## Komandos

Pirmenybėse dalyvavo 18 komandų iš 13 miestų.

## Rezultatai

Pirmenybės bus vyksta pusantro rato sistema, po I rato lyga skilo į dvi grupes: 1-10 užėmusios komandos sužais antrą ratą tarpusavyje, taip pat tarpusavyje antrą ratą sužais 11-18 vietas užėmusios komandos. Dvi pirmąsias vietas užėmusios komandos iškovojo teisę sportiniu principu kilti į 2023 m. I lygą, o dvi paskutines vietas užėmusios komandos turėjo iškristi į III lygą. A lygos klubų dublerių komandos privalėjo žaisti ne žemesnėje nei II lygoje, todėl iškristi negalėjo. 2022 m. spalio 27 d. turėjusios vykti rungtynės Alytuje tarp Dainavos B ir FM Ateities neįvyko dėl nepasirodžiusio greitosios pagalbos automobilio, tad Dainavai B skirtas techninis pralaimėjimas.

### I etapas

|}

### II etapas
#### I finalas

|}

#### II finalas

|}

### Rekordai
* 2022 m. gegužės 20 d. FK Transinvest rezultatu 16-0 sutriuškino Džiugas B. Nugalėtojų gretose pasižymėjo Osvaldas Čipkus, kuris pelnė 7 įvarčius, Artur Skuratovič pelnė 5 įvarčius.
* 2022 m. rugpjūčio 21 d. Žalgiris C išvykoje nugalėjo Džiugas B rezultatu 7-2. Šiose rungtynėse žalgirietis Ignas Kaškelevičius pelnė net 6 įvarčius, vieną iš jų – nuo 11 m žymos.

## Pereinamosios rungtynės

Pereinamosiose rungtynėse dėl teisės žaisti 2023 m. sezono LFF I lygoje rungtyniavo „Riteriai B“ (14 vieta I lygoje) ir „Šilutė“ (3 vieta II lygoje). „Riteriai B“ nugalėjo varžovus bendru dviejų rungtynių rezulutatu 5-0 ir išsaugojo vietą I lygoje.

----

## Šaltiniai

## Nuorodos
* Lietuvosfutbolas.lt
** I etapas
** I finalas
** II finalas